stanford-oval/wikipedia huggingface dataset:
แอดัม เลอวีน

| แอดัม เลอวีน |
| --- | --- |
แอดัม เลอวีน ในปี 2014
เกิด: แอดัม โนอาห์ เลอวีน  (1979-03-18) มีนาคม 18, 1979 (45 ปี) ลอสแอนเจลิส, แคลิฟอร์เนีย, สหรัฐอเมริกา
อาชีพ:  นักร้อง  นักแต่งเพลง  นักดนตรีหลายชิ้น  นักแสดง  พิธีกร 
ปีปฏิบัติงาน: 1994–ปัจจุบัน
คู่สมรส: เบฮาตี ปรินส์ลัว (สมรส 2014)
บุตร: 2
ญาติ: ทิโมธี โนอาห์ (ลุง)
อาชีพทางดนตรี
แนวเพลง:  ป็อปร็อก  ออลเทอร์นาทิฟร็อก  นีโอโซล  ฟังก์ร็อก  ซอฟต์ร็อก 
เครื่องดนตรี:  ร้องนำ  กีตาร์  เบส  เปียโน  กลองชุด  กีตาร์เบส 
ค่ายเพลง:  เจ  เอแอนด์เอ็ม/อ็อกโทน  อินเตอร์สโคป 

เว็บไซต์: www.maroon5.com
 นักดนตรี
แอดัม โนอาห์ เลอวีน (อังกฤษ: Adam Noah Levine; เกิด 18 มีนาคม ค.ศ. 1979) เป็นนักร้อง นักแต่งเพลง นักดนตรี และนักแสดงชาวอเมริกัน รู้จักกันในฐานะนักร้องนำของวงดนตรีป็อปร็อกจากลอสแอนเจลิส มารูนไฟฟ์
แอดัม เกิดและเติบโตในลอสแอนเจลิส แคลิฟอร์เนีย เลอวีนริเริ่มอาชีพทางดนตรีในปี ค.ศ. 1994 หลังจากเขาร่วมตั้งวงดนตรีแนวอัลเทอร์นาทีฟร็อกในชื่อ คาราส์ฟลาวเออส์ เขาร้องนำและเป็นนักกีตาร์ หลังจากออกอัลบั้มแรกและอัลบั้มเดียวในชื่อ เดอะโฟร์ธเวิลด์ และไม่ประสบความสำเร็จ ทำให้เขาต้องยุบวง หลังจากนั้น เขารวมตัวกันอีกครั้งและได้สมาชิกคนที่ห้าเข้าร่วมวงและตั้งวงดนตรีชื่อ มารูนไฟฟ์ วงปล่อยอัลบั้มแรก ซองส์อะเบาต์เจน ที่ได้รางวัลรับรองระดับแพลตินัมในสหรัฐอเมริกา หลังจากนั้น เขาออกอัลบั้มอีก 4 อัลบั้ม คือ อิตโวนต์บีซูนบีฟอร์ลอง (ค.ศ. 2007) แฮนส์ออลโอเวอร์ (ค.ศ. 2010) โอเวอร์เอกซ์โพสด์ (ค.ศ. 2012) และ ไฟฟ์ (ค.ศ. 2014) ในนามมารูนไฟฟ์ เขาได้รับรางวัลแกรมมี 3 สาขา รางวัลจากบิลบอร์ดมิวสิกอะวอร์ด 2 สาขา รางวัลจากอเมริกันมิวสิกอะวอร์ด 2 สาขา รางวัลจากเอ็มทีวีวิดีโอมิวสิกอะวอร์ด และเวิลด์มิวสิกอะวอดส์
ตั้งแต่ ค.ศ. 2011 เลอวีนรับหน้าที่เป็นโคชในรายการเรียลลิตีโชว์ เดอะวอยซ์ ทางช่องเอ็นบีซี มีผู้ชนะจากรายการในฤดูกาลที่หนึ่ง ห้า และเก้า ฮาเวียร์ โคลอน เทสแซน ชิน และจอร์แดน สมิธ มาจากทีมของเลอวีน ในปี ค.ศ. 2012 เขาแสดงเป็นตัวละครรองในละครแนวสยองขวัญ อเมริกันฮอร์เรอร์สตอรี: อะไซลัม  ฤดูกาลที่สอง เขายังปรากฏในภาพยนตร์เรื่อง เพราะรัก คือเพลงรัก (Begin Again) ด้วย
ในปี ค.ศ. 2013 เลอวีนยังลงทุนทำธุรกิจน้ำหอมโดยตั้งชื่อน้ำหอมที่เป็นชื่อเดียวกับเขา ในปีเดียวกันนั้น เขาร่วมมือกับเคมาร์ต และเว็บไซต์ ShopYourWay.com ผลิตคอลเลกชันเสื้อผ้าผู้ชาย เขายังเป็นเจ้าของค่ายเพลง 222 เรเคิดส์ ในปี ค.ศ. 2013 เดอะฮอลลีวูดรีพอร์เตอร์ รายงานว่า "แหล่งข่าวแหล่งหนึ่งที่สัมพันธ์กับหลายธุรกิจของเลอวีน" ประมาณว่าเลอวีนมีรายได้มากกว่า 35 ล้านดอลลาร์ในปีนั้นเอง
ชีวิตช่วงแรก

แอดัม โนอาห์ เลอวีน เกิดวันที่ 18 มีนาคม ค.ศ. 1979 ที่ลอสแอนเจลิส เป็นบุตรของเฟรด เลอวีน ผู้ก่อตั้งบริษัทค้าปลีก เอ็ม.เฟรดริก และแพตซี (นามสกุลเก่า โนอาห์) ที่ปรึกษาเรื่องการเข้าเรียน เขามีลุงสองคน คือทิโมที โนอาห์ นักหนังสือพิมพ์และนักเขียน และปีเตอร์ โนอาห์ ผู้ผลิตรายการโทรทัศน์และนักเขียน เขายังเป็นหลานของนักเศรษฐศาสตร์ จอร์แดน เลอวีน มีน้องชายสองคน คือ ไมเคิล และแซม พ่อแม่ของเลอวีนหย่าร้างกันเมื่อเขาอายุ 7 ขวบ เขาอยู่กับแม่ในวันธรรมดา และอยู่กับพ่อในวันหยุดสุดสัปดาห์ เขาเคยเข้ารับการบำบัดหลังพ่อแม่หย่าร้างกัน เขาเรียกช่วงนั้นว่า "เสียเวลา" โดยอธิบายว่า พ่อแม่ของเขาไม่อาจ "ยอมรับความจริงว่าผมอาจรับมันได้สักวัน ผมร้องไห้หนักมาก เตะถีบ และตะโกน แล้วพูดว่า ทำไม และพูดทุกสิ่งทุกอย่างที่คุณอยากพูดเมื่อคุณรู้เช่นนั้นแล้ว สองสามวันต่อมาผมดีขึ้น แต่ผมยังต้องไปบำบัดอยู่"
เลอวีนมองครอบครัวของตนว่า "รักดนตรีมาก" และให้เครดิตแม่ของเขาวา "ทำให้ผมเริ่มมาเส้นทางสายนี้" เขายกให้บุคคลที่แม่ยกเป็นตัวอย่าง ซึ่งได้แก่ ไซมอน แอนด์ การ์ฟังเกล ฟลีตวูดแม็ก และเดอะบีเทิลส์ เป็นผู้กำหนดรูปแบบแนวดนตรีของเขา เขาเรียกดนตรีกลุ่มนั้นว่าเป็น "ส่วนสำคัญในช่วงเติบโตของเขา" เขาเข้าเรียนที่โรงเรียนเบรนต์วูด และพบกับเจสซี คาร์ไมเคิล และมิกกี แมดเดน ซึ่งต่อมาเป็นเพื่อนร่วมวงดนตรีของเขา เขานำความสนใจด้านดนตรีไปใช้ที่โรงเรียนไฮสกูล เขากล่าวว่า เขา "หัวรั้นเล็กน้อย ผมไม่อยากทำสิ่งที่เขาสอนผม [ดนตรี] กลืนกินทุกความคิดของผมเลย"
เลอวีนเคยใช้ยาหลอนประสาทในช่วงวัยรุ่น ในบทสัมภาษณ์กับนิตยสารคิว เขากล่าวว่า การใช้เห็ดหลอนประสาท "บีบให้ผมมองตนเองอย่างจริงจัง" แต่เสริมว่าเขาไม่เคยเสพยามาก่อน ในรายการจิมมีคิมเมลไลฟ์! เขากล่าวว่า เขาหยุดใช้ยาจากใบสั่งยาหลังเขาลองใช้ยาแอมเบียน แล้วทำให้เขาหมดสติเป็นเวลาหนึ่งชั่วโมง
พ่อและตาของเลอวีนเป็นชาวยิว ขณะที่ยายของเขานับถือนิกายโปรเตสแตนต์ เลอวีนนับว่าตนเองเป็นชาวยิว แม้ว่าในบทสัมภาษณ์กับหนังสือพิมพ์ เดอะจูอิชโครนิเคิล เขา"ปฏิเสธกิจกรรมทางศาสนาที่เป็นพิธีรีตอง เพื่อชีวิตคนนับถือศาสนาธรรมดาทั่วไป" เขาเลือกที่จะไม่เข้าพิธีบาร์มิตซวาห์เมื่อครั้งเป็นเด็ก โดยอธิบายว่า "ผมรู้สึกราวกับว่าเด็กหลายคนพยายามหาเงินกับสิ่งนี้.... ผมแค่ไม่คิดว่ามันเป็นวิธีที่น่านับถือที่สุดที่ควรกระทำต่อพระเจ้า ต่อความเชื่อ และต่อมรดกทางวัฒนธรรมที่มีมานานหลายปี"
คาราส์ฟลาวเออส์

ในเดือนกันยายน ค.ศ. 1995 เลอวีน ร่วมกับมิกกี แมดเดน เจสซี คาร์ไมเคิล และไรอัน ดูซิก นักเรียนโรงเรียนเบรนต์วูด ก่อตั้งวงดนตรีแนวการาจชื่อ คาราส์ฟลาวเออส์ วงแสดงครั้งแรกที่ไนต์คลับชื่อวิสกีอะโกโก ในเวสต์ฮอลลิวูด แคลิฟอร์เนีย โดยเลอวีนร้องนำและเล่นกีตาร์ด้วย ใน ค.ศ. 1997 โปรดิวเซอร์เพลงอิสระ ทอมมี อัลเลน มาพบวงนี้ขณะที่พวกเขากำลังแสดงที่งานสังสรรค์ชายหาดที่แมลิบู อัลเลนและเพื่อนชื่อ จอห์น เดอนิโคลา ให้วงอัดเสียง 11 เพลงลงในอัลบั้ม เนื่องจากมีงานแสดงหลายแห่งในลอสแอนเจลิส พวกเขาจึงได้เซ็นสัญญากับรีพรีสเรเคิดส์ผ่านโปรดิวเซอร์เพลง ร็อบ คาวาโย ใน ค.ศ. 1997 คาราส์ฟลาวเออส์ออกอัลบั้มแรกชื่อ เดอะโฟร์ธเวิลด์ ในปีเดียวกันนั้น วงปรากฏในละครโทรทัศน์เรื่อง เบเวอร์ลีฮิลส์ 90210 หนึ่งตอน หลังจากพวกเขาจบการศึกษา พวกเขาทัวร์คอนเสิร์ตส่งเสริมการเปิดตัวของพวกเขา แม้ว่าจะคาดหวังไว้สูง แต่อัลบั้มแทบจะไม่ประสบความสำเร็จ ขายได้ประมาณ 5,000 ชุด และซิงเกิล "โซปดิสโก" ก็ล้มเหลวด้านยอดขาย สุดท้ายแล้ว คาวาโยลาออกจากสังกัด รีพรีสยกเลิกสัญญากับวง และเนื่องจากรู้สึกผิดหวังกับผลตอบรับ ทำให้วงแยกทางกัน หลังจากนั้น เลอวีนพูดถึงประสบการณ์ครั้งนั้นว่า "คาราส์ฟลาวเออส์แค่ลอยไต่ขึ้นกำแพง แต่ติดใต้กิ่งไม้ ทำเพลงได้เร็ว ปล่อยออกไป โดยไม่คิดถึงทัวร์คอนเสิร์ต ไม่คิดอะไรเลย แค่พยายามทำให้เกิดตั้งแต่เริ่ม แต่มันไม่ได้ผลเลย"
งานอื่น ๆ > การร่วมงานดนตรี

เลอวีนได้ร่วมงานกับศิลปินจำนวนมาก ใน ค.ศ. 2005 เขาร้องรับเชิญในเพลง "ลิฟอะเกน" ของคู่ฮิปฮอป ยิงยางทวินส์ ในปีเดียวกันนั้น เขาปรากฏในอัลบั้ม เลตรีจิสเตรชัน ของคานเย เวสต์ ในซิงเกิลที่สาม "เฮิร์ดเอ็มเซย์" เป็นการร่วมมือที่เลอวีนเรียกว่า "บริสุทธ์และเรียบง่ายมาก" เพลงแต่งขึ้นขณะเขาและเวสต์นั่งเครื่องบินเที่ยวบินเดียวกัน และท่อนรีเฟรนถูกนำมาใส่ในเพลง "นัททิงลาสส์ฟอร์เอเวอร์" ของมารูนไฟฟ์ ในอัลบั้ม อิตโวนต์บีซูนบีฟอร์ลอง เขาปรากฏในอัลบั้มอลิเชีย คีส์: เอ็มทีวีอันพลักด์ ของอลิเชีย คีส์ ในเพลงคัฟเวอร์ "ไวลด์ฮอร์สซิส" ของเดอะโรลลิงสโตนส์ ในคราวเดียวกัน เขารับเชิญในเพลง "แบงแบง" ของนักร้องค่ายอ็อกโทน เคนาน ใน ค.ศ. 2009 เขาอัดเพลง "ก็อตเทน" ให้สแลชในอัลบั้มเดี่วอัลบั้มแรกชื่อ สแลช (2010) ในเดือนกุมภาพันธ์ ค.ศ. 2010 เขาเป็นหนึ่งในนักดนตรีอีกประมาณ 80 คน ร้องเพลงเพื่อการกุศล "วีอาร์เดอะเวิลด์" ที่นำมาทำใหม่ในชื่อ "วีอาร์เดอะเวิลด์ 25 ฟอร์เฮติ" ใน ค.ศ. 2011 เขาปรากฏในเพลง "สเตริโอฮาตส์" ของจิม คลาส ฮีโรส์ เขายังร่วมงานกับนักร้องฮิปฮอป 50 เซ็นต์ ในเพลง "มายไลฟ์" อัดก่อนออกเป็นซิงเกิลสองปีใน ค.ศ. 2012 รวมแร็ปเปอร์เอ็มมิเน็มด้วย เขายังเป็นนักร้องให้เพลง "ชีวิลบีเลิฟด์" ในเกมดนตรี แบนด์ฮีโร ใน ค.ศ. 2015 เขาร้องรับเชิญให้คู่นักร้อง อาร์ซิตี ในซิงเกิล "ล็อกต์อะเวย์"
งานอื่น ๆ > การทำธุรกิจ

ในเดือนตุลาคม ค.ศ. 2008 เลอวีนร่วมกับเฟิสต์แอ็กต์ออกแบบกีตาร์รุ่น เฟิสต์แอ็กต์ 222 กีตาร์ ซึ่งออกแบบตามความต้องการของเขา กีตาร์มีจำหน่ายในร้านค้าปลีก ทาร์เก็ต สองปีต่อมา เขาออกสินค้าแฟชันในชื่อสินค้า "222" ที่งานโปรเจกต์เทรดโชว์ ในลาสเวกัส เป็นคอลเล็กชันของสินค้าขนาดเล็กจำพวกยีนส์ เสื้อยืด และเสื้อแจ็กเก็ตหนัง รูปแบบที่เขาเรียกว่า "เรียบง่าย บริสุทธิ์ และทนทาน" งานธุรกิจดังกล่าวจัดขึ้นร่วมกับพ่อของเขา เฟรด เลอวีน (ซึ่งดำเนินธุรกิจบูติก) กับลูกพี่ลูกน้อง แซมี คูเปอร์
ในเดือนมิถุนายน ค.ศ. 2011 เลอวีนเข้าโครงการรณรงค์เพื่อให้ตระหนักถึงโรคซนสมาธิสั้น โครงการดังกล่าวมีชื่อว่า "โอนอิต" สร้างโดยบริษัทไชร์ และจัดการด้วยความร่วมมือกับสมาคมโรคสมาธิสั้น และโรคสมาธิสั้นในเด็กและผู้ใหญ้ โครงการมีเป้าหมายที่คนที่เคยถูกวินิจฉัยว่าเป็นโรคนี้ โดยเน้นถึงวิธีการเติบโตเป็นผู้ใหญ่ เลอวีนเคยถูกวินิจฉัยว่าเป็นโรคนี้เมื่อครั้งเป็นวัยรุ่น กล่าวว่า "โครงการนี้สำคัญกับผมเพราะมันทำให้คนวัยหนุ่มสาวและวัยผู้ใหญ่ตระหนักว่ามีโอกาสว่าพวกเขาจะยังเป็นโรคนี้ได้อยู่ถ้าเขาเคยเป็นตอนเด็ก ๆ" เขาเขียนบทความเกี่ยวกับโครงการนี้ในนิตยสารแอดดิทูดแมกกาซีนเกี่ยวกับประสบการณ์ตรงของเขา
เลอวีนก่อตั้งค่ายเพลงของตนเองชื่อ 222 เรเคิดส์ ในเดือนกุมภาพันธ์ ค.ศ. 2012 เขากล่าวว่าเขาได้แรงบันดาลใจที่จะเปิดค่ายให้รอซซี เครน นักศึกษาดนตรีจากมหาวิทยาลัยเซาเทิร์นแคลิฟอร์เนียที่เขารู้จักผ่านเพื่อน เธอกลายเป็นนักร้องคนแรกที่เซ็๋นสัญญากับค่าย ตามด้วย แมตทิว มอร์ริสัน นักแสดงจากละครกลี ดิเอโก โบเนตา นักร้องชาวเม็กซิโก และโทนี ลักกา ผู้เข้าแข่งขันรายการเดอะวอยซ์ ฤดูกาลที่สอง ในทีมแอดัม มีรายงานว่าเขากำลังเจรจาต่อไปกับผู้แทนจำหน่าย รวมถึงจัดหาพนักงาน เพื่อดำเนินการบริษัทค่ายเพลงสมบูรณ์แบบที่มีแผนกต่าง ๆ เช่น ฝ่ายการตลาด ฝ่ายวิทยุ และฝ่ายโฆษณา
ในปี ค.ศ. 2013 เลอวีนร่วมกับไอดีเพอร์ฟูมส์ผลิจน้ำหอมรุ่นแรกของเขา ผลิตภัณฑ์ออกขายที่สถานจัดแสดงน้ำหอมในลอสแอนเจลิสในเดือนกุมภาพันธ์ ค.ศ. 2013 พิสัยของน้ำหอมมีทั้งสำหรับผู้ชายและผู้หญิง มีจำหน่ายที่ห้างสรรพสินค้าเมซีส์ในขวดรูปไมโครโฟน เลอวีนกล่าว ณ งานเปิดตัวน้ำหอมว่า "งานคือสร้างสิ่งที่ผมอยากจะใส่ ดังนั้นจึงมีกระบวนการ และในที่สุดเราก็ได้บทสรุปที่ยอดเยี่ยมออกมาและมันกลิ่นหอมมาก" น้ำหอมได้รับความสนใจจากสื่อ หลังจากมันขัดแย้งกับสิ่งที่เขาทวีตเมื่อปีก่อนว่าเขาต้องการที่จะ "คว่ำบาตรน้ำหอมคนดังอย่างเป็นทางการ ตั้งแต่นี้ต่อไปจนตาย"
ในปี ค.ศ. 2013 แอดัม เลอวีนเป็นโฆษกให้กับโพรแอ็กทีฟ บริษัทผลิตภัณฑ์ขจัดสิว ในการโฆษณา แอดัมแบ่งปันรายละเอียดเกี่ยวกับประสบการณ์มีสิวของเขาช่วงเรียนไฮสกูล และส่งเสริมผลิตภัณฑ์โพรแอ็กทีฟพลัส
ในปี ค.ศ. 2013 มีประกาศว่าเลอวีนจะเป็นหุ้นส่วนกับเซียส์โฮลดิงส์ออกตราสินค้าวิถีชีวิตเพื่อพัฒนาเครื่องแต่งกายและชุดเครื่องประดับ บริษัทมีเจ้าของคือเคมาร์ตและช็อปยัวร์เวย์ มีชื่อของแร็ปเปอร์ นิกกี มินาจ ในสัญญาฉบับเดียวกันด้วย ชุดเครื่องแต่งกายผู้ชายออกจำหน่ายในวันที่ 1 ตุลาคม และมีจำหน่ายในร้านเคมาร์ต 500 สาขาทั่วสหรัฐอเมริกา และช่องทางออนไลน์ด้วย เลอวีนกล่าวอย่างเป็นทางการว่า "การเป็นหุ้นส่วนกับช็อปยัวร์เวย์เพื่อพัฒนาสินค้าเหล่านี้เป็นโอกาสที่น่าตื่นเต้นสำหรับผม และจริง ๆ แล้วผมกำลังศึกษากระบวนการออกแบบเครื่องแต่งกายและชุดเครื่องประดับ" ในบทสัมภาษณ์กับนิตยสารพีเพิล เขาให้ความเห็นต่อไปว่า "มันเจ๋งดีที่พวกเขาส่งเสริมผลิตภัณฑ์ที่สร้างสรรค์ ผมอยากเข้าไปมีส่วนร่วมกับขั้นตอนการทำมากกว่าแค่โทรศัพท์"
ชีวิตส่วนตัว

ต้นปี ค.ศ. 2010 ขณะแสดงที่งานสังสรรค์จำหน่ายนิตยสาร ฉบับหน้าปกชุดว่ายน้ำของนิตยสารสปอตส์อิลลัสเตรทิด ในลาสเวกัส เลอวีนพบกับแอน ไวอาลิตซีนา นางแบบชุดว่ายน้ำของนิตยสารดังกล่าว พวกเขาเริ่มคบหากัน และเลิกรากันในเดือนเมษายน ค.ศ. 2012
เลอวีนเริ่มคบหากับเบฮาตี ปรินส์ลัว นางแบบวิกตอเรียส์ซีเคร็ตชาวนามิเบีย เมื่อเดือนพฤษภาคม ค.ศ. 2012 พวกเขาเลิกรากันในเดือนมีนาคม ค.ศ. 2013 แต่กลับมาคืนดีและหมั้นกันในเดือนกรกฎาคมปีนั้น ทั้งคู่สมรสกันในวันที่ 19 กรกฎาคม ค.ศ. 2014 เลอวีนกับปรินส์ลัวมีบุตรสาวด้วยกันสองคนคือ ดัสตี โรส (เกิดเดือนกันยายน ค.ศ. 2016) และจิโอ เกรซ (เกิดเดือนกุมภาพันธ์ ค.ศ. 2018)
เลอวีน มีน้องชายที่เผยตนว่าเป็นเกย์ เขาได้เป็นผู้สนับสนุนการสมรสกับเพศเดียวกัน และสิทธิของกลุ่มบุคคลที่มีความหลากหลายทางเพศ ในปี ค.ศ. 2011 เขาทำวิดีโอในบัญชีทางการของมารูนไฟฟ์ในยูทูบเพื่อสนับสนุนโครงการอิตเกตส์เบ็ตเทอร์โปรเจกต์ ในเดือนมกราคม ค.ศ. 2012 เขาประกาศว่ามารูนไฟฟ์ได้เปลี่ยนสถานที่แสดงหลังได้รับรางวัลแกรมมี เนื่องจาก "ร้านอาหารในลอสแอนเจลิสร้านนั้นสนับสนุนญัตติข้อที่แปด"
ในปี ค.ศ. 2013 เลอวีนถูกกล่าวถึงในคดีความเกี่ยวกับสภาพแวดล้อมในที่ทำงานไม่เป็นมิตร ที่ยื่นฟ้องในศาลชั้นสูงลอสแอนเจลิสโดยเจ้าหน้าที่รักษาความปลอดภัยไม่ทราบชื่อคนหนึ่งว่า สถานที่ของบริษัทยูนิเวอร์ซัลมิวสิกพับบลิชชิงกรุปที่ซานตาโมนิกาถูก "มีการเสพยาเสพติด โดยคุณสามารถได้กลิ่นกัญชาลอยออกมาจากสำนักงานหลายแห่งและมีการเสพอย่างเปิดเผยในพื้นที่และห้องนั่งเล่นทั่วไป" เจ้าหน้าที่อ้างว่าเธอได้ร้องเรียนเรื่องควันกัญชาลอยมาจากสตูดิโอห้องหนึ่ง เธอได้ยินมาว่า "มันคือแอดัม เลอวีน ถ้าเขาอยากจะออกมาที่ห้องโถง และสูดโคเคนบนพื้น ก็โอเค" ในคำกล่าวทางการถึงเดอะฮอลลิวูดรีพอร์เตอร์ ยูนิเวอร์ซัลมิวสิกพับบลิชชิงกรุปมองข้อกล่าวหานี้ว่า "ไร้สาระ"
ผลงานดนตรี > แขกรับเชิญ

| ปี | ชื่อ | อัลบั้ม | ศิลปิน |
| --- | --- | --- | --- |
| 2005 | "ลิฟอะเกน" | 'ยูไนเต็ดสเตตออฟแอตแลนตา | ยิงยางทวินส์ |
| 2005 | "ไวลด์ฮอร์สซิส" | อันพลักด์ | อลิเชีย คีส์ |
| 2009 | "พรอมมิสต์แลนด์" | G.O.O.D. Morning, G.O.O.D. Night | คานเย เวสต์ และ มาลีก ยูเซฟ |
| 2010 | "ก็อตเท็น" | สแลช | สแลช |
| 2011 | "สแตนด์อัป" | คัมทรูฟอร์ยู | ฮาเวียร์ โคลอน |
| 2014 | "ลอสต์สตาส์" | เพลงประกอบภาพยนตร์ เพราะรัก คือเพลงรัก | แอดัม เลอวีน |
| 2014 | "โนวันเอลส์ไลก์ยู" | เพลงประกอบภาพยนตร์ เพราะรัก คือเพลงรัก | แอดัม เลอวีน |
| 2014 | "อะไฮเออร์เพลซ" | เพลงประกอบภาพยนตร์ เพราะรัก คือเพลงรัก | แอดัม เลอวีน |
| 2014 | "ลอสต์สตาส์ (อินทูเดอะไนต์มิกซ์)" | เพลงประกอบภาพยนตร์ เพราะรัก คือเพลงรัก | แอดัม เลอวีน |
| 2015 | "เพนคิลเลอร์" | สเปซ | รอซซี เครน |
| 2016 | "โกนาว" | เพลงประกอบภาพยนตร์ รักใครให้ร้องเพลงรัก | แอดัม เลอวีน |
ผลงานดนตรี > มิวสิกวิดีโอ > ในฐานะนักร้องเดี่ยว

| ปี | ชื่อเรื่อง | ผู้กำกับ | Ref>  |
| --- | --- | --- | --- |
| 2014 | "ลอสต์สตาส์" | ไม่มี |  |
| 2016 | "โกนาว" | ไม่มี |  |
ผลงานดนตรี > มิวสิกวิดีโอ > ในฐานะศิลปินรับเชิญ

| ปี | ชื่อเรื่อง | ศิลปิน | ผู้กำกับ | Ref>  |
| --- | --- | --- | --- | --- |
| 2005 | "เฮิร์ดเอ็มเซย์"(เวอร์ชัน 1) | คานเย เวสต์ ร้องรับเชิญโดยแอดัม เลอวีน | มิเชล กอนดรี |  |
| 2005 | "เฮิร์ดเอ็มเซย์" (เวอร์ชัน 2) | คานเย เวสต์ ร้องรับเชิญโดยแอดัม เลอวีน | บิล พลิมป์ตัน, โจ เดอไมโอ และคานเย เวสต์ |  |
| 2007 | "อิหร่านโซฟาร์" | เดอะโลนลีไอส์แลนด์ ร้องรับเชิญโดยแอดัม เลอวีน | อะคิวา เชเฟอร์ |  |
| 2010 | "แบงแบง" | เคนาน ร้องรับเชิญโดยแอดัม เลอวีน | มาลีก ซายีด |  |
| 2011 | "สเตริโอฮาตส์" | จิมคลาสฮีโรส์ ร้องรับเชิญโดยแอดัม เลอวีน | ฮิโระ มุไร |  |
| 2012 | "กอตเทน" | สแลช   ร้องรับเชิญโดยแอดัม เลอวีน | คลิฟตัน คอลลินส์ จูเนียร์ |  |
| 2012 | "มายไลฟ์" | 50 เซ็นต์   ร้องรับเชิญโดยเอ็มมิเน็ม และแอดัม เลอวีน | ริช ลี |  |
| 2013 | "โยโล" | เดอะโลนลีไอส์แลนด์   ร้องรับเชิญโดยแอดัม เลอวีน และเคนดริก ลามาร์ | อะคิวา เชเฟอร์ และ จอร์มา ทักโคเน |  |
| 2014 | "เฮวี" | พีเจ มอร์ตัน ร้องรับเชิญโดยแอดัม เลอวีน | ไม่มี |  |
| 2015 | "ล็อกต์อะเวย์" | อาร์. ซิตี ร้องรับเชิญโดยแอดัม เลอวีน | ไม่มี |  |
| 2017 | "ไมค์แจ็ก" | บิกบอย ร้องรับเชิญโดยแอดัม เลอวีน | โมชันแฟมิลี |  |
ผลงานดนตรี > แขกรับเชิญ

| ปี | ชื่อเรื่อง | ศิลปิน | ผู้กำกับ | Ref>  |
| --- | --- | --- | --- | --- |
| 2006 | "กอดส์กอนนาคัตยูดาวน์" | จอห์นนี แคช | โทนี เคย์ |  |
| 2010 | "วีอาร์เดอะเวิลด์ 25 ฟอร์เฮติ" | อาร์ทิสฟอร์เฮติ | พอล แฮกกิส |  |
| 2011 | "อันชาร์ทิด" | ซารา บาเรลลิส | ทราวิส ชไนเดอร์ และฮาเวียร์ ดันน์ |  |
| 2019 | "เอิร์ธ" | ลิลดิกกี | ไนเจล ดับเบิลยู เทียร์นีย์ และเฟเดริโก เฮลเลอร์ |  |
ผลงานดนตรี > แต่งเพลง

| ปี | ศิลปิน | อัลบัม | เพลง | ผู้แต่งร่วม |
| --- | --- | --- | --- | --- |
| 2011 | เดอะแค็บ | ซิมโฟนีโซลเยอร์ | "แอนิมัล" | เจสซี คาร์ไมเคิล |
ผลงานดนตรี > อื่น ๆ

| ปี | ชื่อ | ศิลปิน | เครดิต | Ref>  |
| --- | --- | --- | --- | --- |
| 2008 | พ็อกเกตฟุลออฟซันไชน์ | นาตาชา เบดิงฟิลด์ | ร้อง (เบื้องหลัง; "เซย์อิตอะเกน") |  |
ผลงานการแสดง > ภาพยนตร์

| ปี | ชื่อเรื่อง | บทบาท | รายละเอียดเพิ่มเติม |
| --- | --- | --- | --- |
| 2005 | อีเมล! | คอมพิวเตอร์ (เสียง) | ภาพยนตร์สั้น |
| 2011 | มิวสิก | ตนเอง | สารคดี |
| 2013 | เพราะรัก คือเพลงรัก | เดฟ โคล |  |
| 2014 | เลนนอนออร์แม็กคาร์ตนีย์ | ตนเอง | ภาพยนตร์สารคดีสั้น เป็นคลิปสัมภาษณ์ |
| 2015 | ชมรมเสียงใส ถือไมค์ตามฝัน 2 | ตนเอง |  |
| 2015 | ยูนิตี | ผู้บรรยาย | สารคดี |
| 2015 | คลาวน์ฟอร์เอเวอร์ | ตนเอง |  |
| 2016 | ป็อปสตาร์: เนเวอร์สต็อปเนเวอร์สต็อปปิง | ตนเอง |  |
| 2017 | ฟันมอมดินเนอร์ | ลู้ก |  |
| 2017 | เดอะแคลปเปอร์ | ราลฟ์ แรนเทอร์ |  |
ผลงานการแสดง > โทรทัศน์

| ปี | ชื่อเรื่อง | บทบาท | รายละเอียดเพิ่มเติม |
| --- | --- | --- | --- |
| 1997 | เบเวอร์ลีฮิลส์, 90210 | ตนเอง | ตอน: "Forgive and Forget" |
| 2004–2014 | แซตเทอร์เดย์ไนต์ไลฟ์ | ตนเอง (แขกรับเชิญ / พิธีกร) | 7 ตอน |
| 2007 | คะเนเดียนไอดอล | ตนเอง (ที่ปรึกษา) | ฤดูกาลที่ 5; 2 ตอน |
| 2008 | CSI: NY | ตนเอง / นักแสดงดนตรี | ตอน: "Page Turner" |
| 2009 | 30 ร็อก | ตนเอง | ตอน: "Kidney Now!" |
| 2011–ปัจจุบัน | เดอะวอยซ์ | ตนเอง (โค้ช) | Teen Choice Award for Choice Reality Personality: Male (2014) เข้าชิง—People's Choice Award for Favorite Celebrity Judge (2013) เข้าชิง—Teen Choice Award for Choice TV: Personality (2011) เข้าชิง—Teen Choice Award for Choice TV Personality: Male (2013) เข้าชิง—Young Hollywood Award for Best Bromance (2014) |
| 2012 | อเมริกันฮอร์เรอร์สตอรี: อะไซลัม | ลีโอ มอริสัน | 5 ตอน |
| 2013 | แฟมิลีกาย | ตนเอง (เสียง) | ตอน: "Quagmire's Quagmire" |
| 2016 | บรอดซิตี | ตนเอง | ตอน: "Jews on a Plane" |
| 2017 | ร็อกแอนด์โรลโรคทริปวิทแซมมีฮาการ์ | ตนเอง | ตอน: "Marooned in LA" |
ผลงานการแสดง > โปรดิวเซอร์

| ปี | ชื่อเรื่อง | บทบาท | รายละเอียดเพิ่มเติม |
| --- | --- | --- | --- |
| 2018 | ชูการ์ | ผู้อำนวยการผลิต / ตนเอง | ตอน: "มารูนไฟฟ์เซอร์ไพรส์วัยรุ่นในงานสังสรรค์ประจำปี" (เป็นตนเอง); ซีรีส์โทรทัศน์บนเว็บ (8 ตอน) |
| 2019 | ซองแลนด์ | ผู้อำนวยการผลิต |  |
ผลงานการแสดง > วิดีโอเกม

| ปี | ชื่อเกม | บทบาท | รายละเอียดเพิ่มเติม |
| --- | --- | --- | --- |
| 2009 | แบนด์ฮีโร | ตนเอง (เสียง) |  |
แหล่งข้อมูลอื่น

(อังกฤษ) เว็บไซต์ทางการ
(อังกฤษ) แอดัม เลอวีน ที่เอกซ์ (ทวิตเตอร์)
222 Records Official website
แอดัม เลอวีน ที่อินเทอร์เน็ตมูวีเดตาเบส
เลอวีนแสดงร่วมกับมารูนไฟฟ์ในปี ค.ศ. 2007
แอดัม เลอวีน แสดงในคืนเปิดงานฮอนดาซีวิกทัวร์ 2013
เลอวีน (ขวา) กับเพื่อนร่วมวง เจสซี คาร์ไมเคิล ในปี ค.ศ. 2007
เลอวีนกำลังเล่นกีตาร์รุ่น เฟิสต์แอ็กต์ 222 กีตาร์ ที่เขาช่วยออกแบบ
เลอวีนแสดงในวอชิงตัน ดี.ซี.
แอลลิเกเตอร์จีน

| แอลลิเกเตอร์จีน ช่วงเวลาที่มีชีวิตอยู่: สมัยไพลโอซีน–ปัจจุบัน  PreꞒ Ꞓ O S D C P T J K Pg N  ↓   |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไม่ได้จัดลำดับ:: Archosauria
ชั้น:: Reptilia
อันดับ:: Crocodilia
วงศ์:: Alligatoridae
สกุล:: Alligator
สปีชีส์:: A.  sinensis
ชื่อทวินาม
Alligator sinensis Fauvel, 1879


แผนที่แสดงที่อยู่ของแอลลิเกเตอร์จีน
ชื่อพ้อง
 Caigator sinensis Deraniyagala, 1947
แอลลิเกเตอร์จีน หรือ จระเข้ตีนเป็ดจีน (อังกฤษ: Chinese alligator; จีนตัวย่อ: 扬子鳄; จีนตัวเต็ม: 揚子鱷; พินอิน: yáng zǐ è) เป็นแอลลิเกเตอร์หนึ่งในสองชนิดที่ยังหลงเหลืออยู่ในโลก มีชื่อวิทยาศาสตร์ว่า Alligator sinensis
มีขนาดโตเต็มที่ประมาณ 2 เมตร น้ำหนักมากกว่า 40 กิโลกรัม ทำรังด้วยการขุดโพรงวางไข่ที่ชายหาดริมฝั่งแม่น้ำ พบอาศัยอยู่ในลุ่มแม่น้ำแยงซีในประเทศจีน แถบมณฑลอันฮุย เจียงซูและเจ้อเจียงเท่านั้น
ครั้งหนึ่ง แอลลิเกเตอร์ชนิดนี้ เคยมีอยู่เป็นจำนวนมากโดยเฉพาะบริเวณชายฝั่งทะเลด้านตะวันออกของจีน แต่ในปัจจุบัน ถูกจัดว่าเป็นหนึ่งใน 10 อันดับสัตว์ที่ใกล้สูญพันธุ์ชนิดหนึ่งในอนาคตของโลก เนื่องจากปัญหาด้านมลพิษ และอุณหภูมิที่สูงขึ้นรวมถึงกิจกรรมต่าง ๆ ของมนุษย์เป็นภัยคุกคามต่อการดำรงชีวิตของมัน ซึ่งปัจจุบันคาดมีปริมาณแอลลิเกเตอร์จีนอาศัยอยู่ในธรรมชาติราว 120 ตัว
ซึ่งสถานะการอนุรักษ์ของแอลลิเกเตอร์จีน จัดอยู่ในภาวะใกล้สูญพันธุ์ขั้นวิกฤต และติดอยู่ในบัญชีแดงของสหภาพเพื่อการอนุรักษ์ธรรมชาติของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ  (IUCN) และอยู่ในบัญชีรายชื่อหมายเลข 1 (Appendix I) ของไซเตส ซึ่งห้ามค้าขายโดยเด็ดขาด เว้นแต่จะกระทำไปเพื่อการอนุรักษ์หรือวิจัย แต่ต้องได้รับการอนุญาตจากประเทศต้นกำเนิดเสียก่อน
ปัจจุบัน ทางการจีนได้มีการอนุรักษ์และเพาะขยายพันธุ์แอลลิเกเตอร์จีนมาแล้วกว่า 30 ปี ซึ่งผลจากการอนุรักษ์และเพาะพันธุ์ที่ผ่านมานี้ทำให้มีลูกแอลลิเกเตอร์จีนเกิดมากขึ้นและมีเปอร์เซนต์รอดในธรรมชาติเพิ่มมากขึ้นจากอดีตในรอบ 5 ปี  และคาดว่าจะมีปริมาณแอลลิเกเตอร์จีนเพิ่มขึ้น 300 ตัว ในอนาคต 5-10 ปีข้างหน้า
แหล่งข้อมูลอื่น

Alligator sinensis (FAUVEL, 1879)
แอลัน ริกแมน

| แอลัน ริกแมน |
| --- | --- |
ริกแมนในเดือนพฤศจิกายน 2011
เกิด: 21 กุมภาพันธ์ ค.ศ. 1946(1946-02-21) แอ็กตัน, ลอนดอน, ประเทศอังกฤษ
เสียชีวิต: 14 มกราคม ค.ศ. 2016(2016-01-14) (69 ปี) ลอนดอน, ประเทศอังกฤษ
อาชีพ: นักแสดง, ผู้กำกับภาพยนตร์
ปีปฏิบัติงาน: พ.ศ. 2521 – พ.ศ. 2559
คู่สมรส: ริมา ฮอร์ตัน (พ.ศ. 2555 – พ.ศ. 2559)
แอลัน ซิดนีย์ แพทริก ริกแมน (อังกฤษ: Alan Sidney Patrick Rickman; 21 กุมภาพันธ์ ค.ศ. 1946 – 14 มกราคม ค.ศ. 2016) เป็นนักแสดงชายชาวอังกฤษ มีผลงานเด่นคือบท "ฮันส์ กรูเบอร์" ใน นรกระฟ้า และ "ศ.เซเวอร์รัส สเนป" ใน แฮร์รี่ พอตเตอร์ ริกแมนได้รับรางวัลลูกโลกทองคำ รางวัลเอมมีและรางวัลสมาคมนักแสดงภาพยนตร์และโทรทัศน์ จากเรื่อง Rasputin: Dark Servant of Destiny
แอลัน ริกแมนเกิดเมื่อวันที่ 21 กุมภาพันธ์ ค.ศ. 1946 เป็นบุตรของเบอร์นาร์ด ริกแมนกับมาร์กาเร็ต ดอรีน โรส บาร์ตเล็ตต์ เขามีพี่ชาย 1 คนชื่อ เดวิด และมีน้องชายและน้องสาวชื่อ ไมเคิลและชีลา ในวัยเด็กริกแมนมีความถนัดด้านศิลปะจึงได้รับทุนให้เรียนที่โรงเรียนมัธยมลาไทเมอร์ (Latymer Upper School) ที่นั่นเขาเริ่มสนใจในด้านการแสดง ต่อมาริกแมนเรียนต่อที่สถาบันศิลปะเชลซีและราชสถาบันศิลปะ เมื่อเรียนจบเขาทำงานเป็นนักออกแบบภาพกราฟิกส์ร่วมกับเพื่อน ๆ ก่อนจะตัดสินใจเป็นนักแสดงและเข้าเรียนที่ราชสถาบันศิลปะการแสดง (RADA) บทบาทแรกที่ทำให้ริกแมนเป็นที่รู้จักคือบท "วีกง เดอ วาลมง" จากเรื่อง Les Liaisons dangereuses (สัมพันธ์อันตราย) ในปี ค.ศ. 1985 บทบาทนี้ทำให้เขาได้เข้าชิงรางวัลโทนีและรางวัลดรามาเดสก์ ถึงแม้ริกแมนจะมีชื่อจากการรับบทร้าย แต่เขาก็มีผลงานที่โดดเด่นในหลายบทบาทเช่น "เจมี" ใน Truly, Madly, Deeply, "พันเอกแบรนดอน" ใน Sense and Sensibility, "แฮร์รี" ใน ทุกหัวใจมีรัก, "โอฮารา" ใน An Awfully Big Adventure และ "อเล็กซานเดอร์ เดน" ใน Galaxy Quest
ริกแมนแต่งงานกับริมา ฮอร์ตันในปี ค.ศ. 2012 หลังทั้งคู่อยู่ด้วยกันมาตั้งแต่ ค.ศ. 1977 ริกแมนเสียชีวิตเมื่อวันที่ 14 มกราคม ค.ศ. 2016 ด้วยโรคมะเร็งตับอ่อน
แหล่งข้อมูลอื่น

เว็บไซต์ทางการ
แอลแดป

เกณฑ์วิธีเข้าถึงสารบบน้ำหนักเบา หรือ แอลแดป (อังกฤษ: Lightweight Directory Access Protocol: LDAP) เป็น Protocol ที่พัฒนามาจาก Protocol X.500 ซึ่งใช้ในการเข้าถึงและ Update ข้อมูลของ Directory ซึ่งDirectory ในทาง Computer ที่จริงก็อาจเรียกได้ว่าเป็น Database แบบพิเศษหรือ Data repository ที่บรรจุรายละเอียดของ Object ต่างๆ เช่น Users, Application, Files, Printer และอื่นๆ รวมทั้ง Security information ของ Object เหล่านี้ด้วย โดยข้อแตกต่างของ Directory กับ Database ปกติ
แอลิซ ครีเกอ

| แอลิซ ครีเกอ |
| --- | --- |
Krige in October 2006
เกิด: Alice Maud Krige  (1954-06-28) 28 มิถุนายน ค.ศ. 1954 (70 ปี) Upington, Northern Cape, South Africa
อาชีพ: นักแสดง, ผู้อำนวยการสร้าง
ปีปฏิบัติงาน: 1976–ปัจจุบัน
คู่สมรส: Paul Schoolman (สมรส 1988)
แอลิซ ม้อด ครีเกอ (อังกฤษ: Alice Maud Krige; เกิด 28 มิถุนายน พ.ศ. 2497) เป็นนักแสดงและโปรดิวเซอร์ชาวแอฟริกาใต้ ผลงานภาพยนตร์เรื่องแรกของเธอคือ Chariots of Fire (1981) รับบท Sybil Gordon นักร้อง Gilbert and Sullivan เธอรับบทเป็นคู่ของ Eva Galli / Alma Mobley ใน Ghost Story และ Borg Queen ใน Star Trek: First Contact
แอลัน ฮัตตัน

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  แอลัน ฮัตตัน
เกิด:   (1984-11-30) 30 พฤศจิกายน ค.ศ. 1984 (40 ปี)
เกิดที่:  กลาสโกว์ สกอตแลนด์
สูง:  1.85 เมตร (6 ฟุต 1 นิ้ว)
ตำแหน่ง:  กองหลัง แบ็กขวา
ข้อมูลสโมสร
สโมสรปัจจุบัน:  แอสตันวิลลา
หมายเลข:  2
ชุดเยาวชน
2000–2002:  เรนเจอส์
ชุดใหญ่*
| ปี |  ทีม |  ลงเล่น† |  (ประตู)† |
| 2002–2008 |  เรนเจอส์ |  94 |  (2) |
| 2008–2011 |  ทอตนัมฮอตสเปอร์ |  48 |  (3) |
| 2010-2011 |  → ซันเดอร์แลนด์ (ยืม) |  11 |  (0) |
| 2011- |  → แอสตันวิลลา |  31 |  (0) |
ทีมชาติ‡
| 2007– |  สกอตแลนด์ |  18 |  (0) |
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น และ เป็นข้อมูล ณ วันที่ 16 January 2011.  † ลงเล่น (ประตู)  ‡ จำนวนนัดที่ลงเล่นและจำนวนประตูในนามทีมชาติ ข้อมูล ณ วันที่ 12 October 2010
แอลัน ฮัตตัน (อังกฤษ: Alan Hutton) เกิดเมื่อวันที่ 30 พฤศจิกายน ค.ศ. 1984 เป็นนักฟุตบอลชาวสกอตแลนด์ ปัจจุบันเล่นในตำแหน่งแบ็กขวาให้กับสโมสรฟุตบอลแอสตันวิลลา
แหล่งข้อมูลอิ่น

สถิติของ Alan Hutton ที่ Soccerbase
Alan Hutton ที่สมาคมฟุตบอลสกอตแลนด์
Premier League profile เก็บถาวร 2011-02-09 ที่ เวย์แบ็กแมชชีน